Felvidék.ma

XX. Olvasni jó! – Országos irodalmi vetélkedő
2025-11-13 08:00 - 2026-01-20 17:00 (Europe/Budapest)
A Szlovákiai Magyar Pedagógusok Szövetsége, a Rimaszombati Regionális Pedagógiai Központ és a Tompa Mihály Református Gimnázium 2025-ben is meghirdetik az Olvasni jó! országos irodalmi vetélkedőt. Kiknek szól?Alapiskolák és a nyolcosztályos gimnáziumok 14–15 éves diákjainak. A felkészülés anyaga:Győri Katalin: Nem festek álmokat című regénye A verseny célja:Az olvasás szeretetének erősítése, irodalmi hagyományaink megőrzése, a történetek világának kreatív felfedezése. Csapatok:Háromtagú csapatok jelentkezhetnek – iskolánként egy csapat. Fontos dátumok: Jelentkezési határidő: 2026. január 20. Országos döntő: 2026. április 24., Rimaszombat, Csillagház Jelentkezés online, az alábbi űrlapon: https://forms.gle/Kt2pbpCycJ3KVgxGA Minden olyan diákot szeretettel várunk, aki szívesen elmerülne egy izgalmas, irodalmi kalandban!

Femine Fortis – Erős Nők 2026
2025-11-27 - 2026-01-31
A Femine Fortis – Erős Nők polgári társulás tizenegyedik alkalommal keresi a Felvidék magyar nő Példaképét. A szervezet 2016 óta ítéli oda a Példakép-díjat. 2026-ban is keressük a Példaképeket.
Ön is ismer olyan nőt, lányt, asszonyt, aki a példaképünk lehet, olyan sikeres hölgyet, aki tettével bizonyított, nőként alkotott maradandót, egyedülit, hiánypótlót? Szeretné, ha mindenki megismerné a történetét? Sikereit? Az oda vezető utat?Ha Ön is ismer olyan nőt, lányt, asszonyt, aki a példaképünk lehet, olyan sikeres embert, aki bebizonyította nőként is lehet nagyot alkotni, szeretné, ha mindenki megismerné a történetét, a sikereit és az oda vezető utat, akkor jelölje Példaképnek.
Bárkit lehet jelölni, akit méltó példaképünkké válhat.
A javaslatokat 2026. január 31-ig várjuk.
A kuratórium a jelölések beérkezése után dönt. A kuratórium tagjai: Bauer Edit, Hervay Rozália, Kiss Beáta, Németh Gabriella, Neszméri Tünde, Reiter Flóra, Szomolai Andrea és Zupko Mária.Az elismerést ünnepélyes keretek között Füleken adjuk át márciusban.
Várjuk a jelöléseket a feminefortis@gmail.com címre. Kérjük, adják meg a jelölt elérhetőségeit (telefon, e-mail), és küldjenek egy életrajzot, illetve egy legalább fél oldalas ajánlást (méltatást), amelyben kifejtik, miért javasolják az adott személyt a kitüntetésre.
Lehet az egy édesanya, egy vállalkozó, közéleti ember, regionális politikus, művész, író, pedagógus, kultúraszervező. A lényeg, hogy értékeket jelenítsen meg, hogy a környezete és a felvidéki magyarság felnézhessen rá, hogy valódi példaként szolgálhasson nemzetünk számára. Kérjük szlovákiai magyar nőket jelöljenek, díjunkat azért alapítottuk, hogy megmutassuk, mennyi értékes ember, mennyi alkotó, önfeláldozó, értékeket őrző és gyarapító ember él közöttünk.
Kérjük a jelölőket, hogy saját elérhetőségüket is adják meg.
Az eddig díjazottak
Az első évben Cséfalvay Ágnes és Bodnár Éva, egy évvel később Tóth Erika és Szobi Kerekes Eszter munkásságát ismertük el, 2018-ban Szvorák Zsuzsanna és Rácz Jolán, 2019-ben Szabóné Kozár Éva, Molnár Zsuzsa posztumusz és Bauer Edit kapták meg az elismerést, a 2020-as évben pedig Klemen Teréziát díjaztuk, valamint Tóth Klára posztumusz kapta meg az elismerést. 2021-ben Szögedi Anna, Tornalja polgármestere, 2022-ben a jubileumát ünneplő Strédl Terézia kapott elismerést, 2023-ban Dr. Dolán Rózsa és Szelzák Erika kapták a díjat. 2024-ben Szarka Zsuzsa lett a Példakép-díjas, külndíjat kapott Molnár Beáta, míg Hahn Éva Példakép-Életmű-díjat kapott. A tizedik díjátadón több hölgyet is díjaztunk, Tanko Gabriella, Szanyi Mária, Gál Veronika és Nagy Anita kaptak elimserést.

Felhívás - Dunaszerdahely Város Díjai 2026
2025-12-15 - 2026-01-31
Dunaszerdahely Város Önkormányzata nevében felhívással fordulnak a lakosokhoz javaslattételre a városi díjak odaítélésére.
A városvezetés az alábbi kategóriában várják a javaslatokat.

Dunaszerdahely Város Díszpolgári cím
Dunaszerdahely Város Pro Urbe Díj
Dunaszerdahely Város PRO URBE JUVENIS Díj
Dunaszerdahely Város Vállalkozója
Dunaszerdahely Város Polgármesterének Díja
Dunaszerdahely Város Polgármesterének Emléklapja

A javaslatok benyújtásának határideje: 2025. december 15. – 2026. január 31.
A javaslattételre vonatkozó nyomtatványt kitöltve és aláírva juttassák el a következő címre: Városi Hivatal Közoktatási, szociális, sport és kulturális főosztálya Fő utca 50/16, 929 01 Dunaszerdahely, vagy adják le személyesen a Dunaszerdahelyi Városi Hivatal iktatójában.
A lezárt borítékon kérjük feltüntetni:
„Dunaszerdahely Város Díjai – 2026 – javaslat“.
A nyomtatvány ITT érhető el. További részletek ITT olvashatóak.

Esszéíró pályázat indul a Duray Miklós-emlékév keretében
2025-12-17 - 2026-01-31
A Duray Miklós-emlékév alkalmából esszéíró pályázatot hirdetett a Martosi Rendezvényliget és Népfőiskola, amelynek célja Duray Miklós szellemi örökségének újragondolása, valamint a kitartás, a közösségvállalás és a nemzeti öntudat szerepének vizsgálata a mai társadalmi környezetben.
A pályázat címe: „A kitartás útjai – Mit jelent ma Duray Miklós öröksége?” A kiírás szerint a szervezők olyan írásokat várnak, amelyek személyes nézőpontból, ugyanakkor elemző igénnyel közelítenek Duray Miklós életművéhez és annak jelenkori üzenetéhez.
a pályamunkák beküldési határideje 2026. január 31.,
az elbírálás 2026. február 28-ig tart, az eredményhirdetést 2026. március 15-én tervezik.
A Martosi Rendezvényliget és Népfőiskola a pályázattal nemcsak megemlékezni kíván Duray Miklósról, hanem párbeszédet is kezdeményez arról, miként értelmezhető az életműve és közéleti öröksége a mai generációk számára. A részletes pályázati feltételek a szervezők honlapján érhetők el.

VIII. Magyar Gyapjúfesztivál 2026 - Alkotói pályázat
2025-12-30 - 2026-04-10
A Hortobágyi Nemzeti Park Igazgatóság alkotói pályázatot hirdet mindazok számára, akik szenvedéllyel és elhivatottsággal dolgoznak a gyapjúval, és szívesen bemutatnák munkáikat a 2026. május 9-én, Hortobágyon megrendezésre kerülő VIII. Magyar Gyapjúfesztiválon.

Bővebb információ ITT található.
gyapjufesztival-alkotoi-palyazat-2026

Versforraló irodalmi pályázat
2026-01-02 08:00 - 2026-02-01 08:00
Ha szabadidődben verseket írsz, de eddig csak magadnak, most itt a lehetőség, hogy megmutasd őket a világnak. Újra indul a Versforraló irodalmi pályázat, amely szlovákiai magyar amatőr költőket szólít meg középiskolás és felnőtt kategóriában.
A pályázat egyik legnagyobb előnye a szabadság: nincs formai vagy tartalmi megkötés, rímek, szabadversek és képversek egyaránt nevezhetők. Egy pályázó legfeljebb három saját, magyar nyelvű verset küldhet be.
A legjobbak értékes könyvutalványokat, könyvcsomagokat, valamint különdíjakat nyerhetnek, a zsűri által kiválasztott művek pedig megjelennek a harmadik Versforraló fanzine-ban és a ROVART művészeti portálon. A jelentkezési határidő 2026. február 1., az eredményhirdetés április elején várható.
A műveket a következő e-mail címre várják: versforralo.kikelet@gmail.com
További részletek a plakáton.

Nemzetközi újévi gálakoncert
2026-01-04 18:00 | Kultúrház, Szepsi, Szlovákia
Január 4-én, vasárnap 18.00 órai kezdettel szervezik meg a nemzetközi újévi gálakoncertet a párkányi kultúrházban.
